Ritratt: Facebook - HiPeople Entertainment  L-attur Morgan Stevens li niftakruh bħala l-għalliem David Reardon fis-sensiela tas-Snin 80 Fame nstab mejjet fil-kċina tad-dar tiegħu. L-indikazzjonijiet huma li miet b'mewta naturali. L-awtoritajiet marru jfittxu d-dar tiegħu wara li xi ġirien irrapurtaw li l-attur ta' 70 sena kien ilu ma jidher barra u li kienu qed jitħassbu fuqu. Morgan Stevens instab mejjet nhar l-Erbgħa iżda l-awtoritajiet ma setgħux jagħmlu l-aħbar pubbliku sakemm isibu lill-qraba tiegħu u jgħarrfuhom. L-attur Morgan Stevens kien interpreta lill-għalliem David Reardon fis-serje Fame u lil Nick Diamond f'sitt episodji tas-serje Melrose Place. Stevens kien ħadem ukoll fis-serje A Year In The Life Of, Murder One, Murder She Wrote kif ukoll Bare Essence u f'żewġ episodji ta' The Waltons fost diversi sensiliet oħra. Ritratt: Facebook – Fame TV Series